CELEX: 62022TN0162
Language: fi
Date: 2022-03-24 00:00:00
Title: Asia T-162/22: Kanne 24.3.2022 – OQ v. komissio

16.5.2022   
            
            
               FI
            
            
               Euroopan unionin virallinen lehti
            
            
               C 198/63
            
         
      Kanne 24.3.2022 – OQ v. komissio
      (Asia T-162/22)
      (2022/C 198/91)
      Oikeudenkäyntikieli: ranska
      
         Asianosaiset
      
      
         Kantaja: OQ (edustajat: asianajajat N. Maes ja J. N. Louis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  hyväksymään kanteen
               
            
                  —
               
               
                  ottamaan sen tutkittavaksi ja toteamaan sen perustelluksi
               
            
                  —
               
               
                  kumoamaan Euroopan komission nimittävän viranomaisen 19.5.2021 tekemän päätöksen, jossa se määräsi kurinpitoseuraamuksena kantajalle viraltapanon ilman eläkeoikeuden alentamista
               
            
                  —
               
               
                  kumoamaan Euroopan komission nimittävän viranomaisen 15.12.2021 tekemän päätöksen, jossa se hylkäsi kantajan henkilöstösääntöjen 90 artiklan 2 kohdan nojalla tekemän valituksen [luottamuksellista] (1)
                  
               
            
                  —
               
               
                  velvoittamaan vastaajan korvaamaan kantajalle tässä menettelyssä aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste: Liitteessä IX olevan 10 artiklan rikkominen sillä perusteella, että kantajalle määrätty kurinpitoseuraamus ei ollut oikeassa suhteessa tehdyn virheen vakavuuteen Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) liitteessä IX olevassa 10 artiklassa säädettyjen arviointikriteereiden kannalta eikä siinä ole otettu huomioon lieventäviä asianhaaroja.
               
            
                  2)
               
               
                  Toinen kanneperuste: Perusteluvelvollisuuden noudattamatta jättäminen. Kantaja esittää, että komissio ei ole noudattanut kurinpitolautakunnan lausuntoa, joka suositteli henkilöstösääntöjen liitteessä IX olevassa 9 artiklan 1 kohdan f alakohdassa tarkoitettua palkkaluokan alentamista, ilman, että se olisi kuitenkaan perustellut oikeudellisesti riittävällä tavalla, miksi se päätti poiketa siitä.
               
            
         (1)  Luottamukselliset tiedot poistettu.